anim na konsehal na sunudsunuran saan man batakin ni kapitang memo; anim na konsehal na tuwing magpupulong ay hari ng tamad sa pakikitunggali sa mga bagay na tumutukoy sa bayan; anim na konsehal na kung kaya lamang gumising nang gising na gising ay kung ang pag uusapa'ang pagpapahintulot sa malayang pagsamba kay san sabong at san sugal nguni'pag iba nang bagay na may kahirapang suriin, ay daig pa ang ipinatda ang mga dila sa ngalangala! iyan ang mga taong may mga mata ay di makakita, may mga taynga ay di makadinig. kapag hiningan ng pasiya sa isang panukalang binalak inayunan ni kapitang memo, silang lahat ay pawang mga ayon; nguni'hindi sila sangayon kapag nakitang iiling iling ang kanilang panginoon, ang kanilang diyos! maanong magisip isip; maanong harapin at kilalanin ang matwid!. oh, aliping asal na uliran sa kahalayan! oh, mga taong walang sariling damdamin! salamat at ang mga konsehong gaya ng inyong kinaaniban ay iilan ilan lamang.